**Príloha č. 2**

**Výzva na predkladanie ponúk**

zadávanie zákazky podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

|  |
| --- |
| **ŠPECIFIKÁCIA PREDMETU ZÁKAZKY** |

**OPRAVA MUROVANÉHO OPLOTENIA PAmÄTNÍKA SNP V KĽAKU**

Predmetom zákazky sú kompletné stavebné práce súvisiace s opravou murovaného oplotenia pamätníka SNP v Kľaku. Plocha murovaného oplotenia je o celkovej výmere cca 200 m². Oprava murovaného oplotenia bude pozostávať : z odstránenia odškerených a opadávajúcich omietok až na pevnú podkladovú vrstvu tehlového muriva, na očistený povrch muriva aplikovať hydroizolačnú penetráciu a formou hrubozrnnej omietky vyrovnať podklad a na vyrovnaný podklad stien potiahnuť sklo textilnú mriežku s armovacím lepidlom na báze sanačnej vrstvy, vonkajšia úprava bude vykonaná omietkou pre nátery o hrúbke 1 až 3 mm, konečná povrchová úprava bude prispôsobená pôvodnému odtieňu oplotenia. Po vonkajšom obvode oplotenia zrealizovať drenážne odvodnenie a odizolovanie základových častí murovaného oplotenia do hĺbky cca 600 mm, transport vody z odvodnených častí bude vyspádovaný k najnižšiemu miestu oplotenia tak, aby bol zabezpečený odvod zrážkovej a gravitačnej vody smerom od areálu pamätníka do jestvujúceho obecného rigola. Proti ďalšiemu permanentnému vlhnutiu po oboch stranách na úrovni terénu vykonať injektáž spodnej časti muriva pomocou vŕtania dier a vtláčania gélovej prísady, ktorá zabráni ďalšiemu vlhnutiu.

V celkovej cene zákazky musia byť zahrnuté všetky súvisiace práce s predmetom zákazky ako aj dopravné náklady súvisiace so zákazkou.

Verejný obstarávateľ požaduje:

* obhliadku predmetu zákazky
* pri výkopových prácach dbať na zachovanie a nepoškodenie jestvujúcich inžinierskych sietí / voda, elektrika /
* dodržanie noriem STN
* pri výkone prác dbať na to, aby nedošlo k poškodeniu ostatných objektov kultúrnej pamiatky
* po kompletnom ukončení stavebných prác uviesť okolitý terén v priestoroch pamätníka SNP do pôvodného stavu

Minimálne technické požiadavky verejného obstarávateľa na predmet zákazky sú:

* materiál a farba použitých stavebných prvkov musí byť totožný  s navrhnutými materiálmi v prílohe č. 1
* použité materiály musia byť certifikované
* stavebné práce vykonať v súlade s STN
* prípadné zmeny musí schváliť verejný obstarávateľ

Výkaz výmer /příloha č. 1/ na požadovanú dodávku predmetu zákazky je neoddeliteľnou súčasťou výzvy a špecifikácie predmetu zákazky /príloha č. 2/.

V tejto špecifikácii sú uvedené všetky podklady na predloženie cenovej ponuky. Ďalšie súťažné podklady sa preto neposkytujú.

Predpokladaný termín realizácie predmetu zákazky: **07/2021 – 09/2021**

Miesto doručenia: Obecný úrad Kľak, 966 77 Kľak č. 9

|  |  |  |  |  |
| --- | --- | --- | --- | --- |
| **Identifikácia uchádzača** | | | | |
| *Názov* |  | | | |
| *Sídlo* |  | | | |
| *Telefónne číslo* |  | | | |
| *e-mail* |  | | | |
| *Kontaktná osoba* |  | | | |
| **Predmet dodania** | | **Cena bez DPH** | **DPH** | **Cena s DPH** |
| *Oprava murovaného oplotenia pamätníka SNP v Kľaku* | |  |  |  |
| **Odtlačok pečiatky** | | **Miesto** | **Dátum** | **Podpis** |
|  | |  |  |  |











